Source: https://www.hel.fi/static/public/hela/Kaupunginvaltuusto/Suomi/Paatos/2016/Kanslia_2016-06-22_Kvsto_13_Pk/4EADC91E-9618-C6DE-8BD2-55A0C1100001/Kaarelan_tonttien_33054-1_10_ja_11_seka_lahivirkis.html
Timestamp: 2019-08-19 12:24:54+00:00
Document Index: 9642046

Matched Legal Cases: ['kko ', 'kko ', '§ 590', '§ 404', '§ 523', '§ 288']

Kaarelan tonttien 33054/1, 10 ja 11 sekä lähivirkistysalueiden asemakaavan muuttaminen (nro 12359, Maununnevan Nevapuiston luonnonsuojelualue)
HEL 2014-012297 T 10 03 03
Kaupunginvaltuusto päätti kaupunginhallituksen ehdotuksen mukaisesti hyväksyä 33. kaupunginosan (Kaarela, Maunnuneva) korttelin nro 33054 tonttien nro 1, 10 ja 11 sekä lähivirkistysalueen asemakaavan muutoksen 20.10.2015 päivätyn piirustuksen nro 12359 mukaisena ja asemakaavaselostuksesta ilmenevin perustein.
Suvi Rämö, hallintoasiantuntija, puhelin: 310 37313
Asemakaavan muutosehdotuksen nro 12359 kartta, päivätty 20.10.2015
Asemakaavan muutosehdotuksen nro 12359 selostus, päivätty 20.10.2015, täydennetty 8.3.2016
Osa päätöshistoriaa (internetiin)
Asemakaavan muutos koskee Nevapuiston luonnonsuojelualuetta, joka sijaitsee Maununnevalla. Asemakaavan muutoksessa laajennetaan olemassa olevan luonnonsuojelualueen rajoja, jotta suotyypin lajistolle voidaan luoda tarpeelliset puitteet. Alueen länsireunaan on suunniteltu kaksi uutta erillispientalotonttia. Luonnonsuojelualueen laidassa olevaa tonttia on vastaavasti pienennetty ja osa tontista on liitetty luonnonsuojelualueeseen. Helsingin seurakuntayhtymän omistuksessa ollut nuorisokeskuksen tontti alueen eteläosassa muutetaan asuintonteiksi.
Uutta asuntokerrosalaa syntyy 519 k-m2.
Kaavaratkaisun toteuttaminen vaikuttaa erityisesti siten, että se laajentaa olevaa luonnonsuojelualuetta, joten sen vaikutukset ovat myönteiset luonnon ja maiseman kannalta. Neva-alueen luonnonsuojelualueen laajentaminen parantaa edellytyksiä ilmastonmuutoksen sopeutumiseen edistäen luonnonmukaista hulevesien pidätystä. Lisäksi kaavamuutos lisää alueen muuhun rakennuskantaan sopivien erillispientalojen tarjontaa valmiin yhdyskuntarakenteen piirissä.
Helsingin kaupunki omistaa luonnonsuojelualueen ja puiston. Kaava-alueen tontit 33054/10 ja 11 ovat yksityisomistuksessa ja tontin 33054/1 omistaa Helsingin seurakuntayhtymä. Kaavoitustyö on käynnistetty Helsingin kaupungin ympäristökeskuksen ja Helsingin seurakuntayhtymän aloitteesta.
Kaupunkisuunnittelulautakunta esitti kaavaehdotuksen hyväksymistä. Kaavaehdotus oli julkisesti nähtävillä ja siitä saatiin lausunnot. Esitetyissä lausunnoissa haluttiin varmistaa, että vedenpinnan nousu ei saa aiheuttaa haittaa pientalotonteille. Kaavaehdotukseen ei tehty muutoksia.
Alue sijaitsee Pohjois-Helsingissä Maununnevan pientaloalueella, joka rajautuu Hämeenlinnanväylään ja Keskuspuistoon. Pientaloalue on aikanaan rakennettu rintamamiestaloalueeksi ja tätä mittakaavaa on pyritty säilyttämään myös uudisrakentamisessa. Kaava-alue on pääasiassa Maununnevan luonnonsuojelu- ja lähivirkistysaluetta, jotka sijaitsevat pientaloasutuksen keskellä.
Voimassa olevassa asemakaavassa (2003) alue on lähivirkistysaluetta (VL), jossa on luonnonsuojelualueelle rajaus (sl), muuntamolle rakennusalan rajaus ja ohjeellinen ulkoilureitti. Korttelin 33054 tontti 1 on kirkkojen ja muiden seurakunnallisten rakennusten korttelialuetta (YK) ja tontit 10 ja 11 ovat erillispientalojen korttelialuetta (AO), joiden rakennusoikeus on osoitettu tehokkuusluvulla 0,25.
Kaavamuutoksesta ei ole sen valmisteluaikana esitetty kirjallisia mielipiteitä. Yhteenveto kaavan valmisteluaikana saaduista lausunnoista on esitetty kaavaselostuksen kohdassa Suunnittelun vaiheet.
Kaupunkisuunnittelulautakunta esitti kaavaehdotuksen hyväksymistä 20.10.2015 ja sen jälkeen kaavaehdotus oli julkisesti nähtävillä 13.11.–14.12.2015.
Kaavaehdotuksesta saatiin lausunnot seuraavilta tahoilta: Helen Oy, Helen Sähköverkko Oy,
Helsingin seudun ympäristöpalvelut -kuntayhtymä (HSY), Uudenmaan elinkeino-, liikenne- ja ympäristökeskus (ELY-keskus), kiinteistövirasto, rakennusvalvontavirasto, yleisten töiden lautakunta ja
ympäristölautakunta.
ELY-keskuksen lausunnossa ei ollut huomautettavaa.
Ympäristölautakunnan ja kiinteistöviraston lausunnot kohdistuivat luonnonsuojelualueen ennallistamistoimenpiteiden aiheuttamaan vedenpinnan nousuun. Lausunnoissa todettiin, että ennallistamistoimenpiteet tulee suunnitella siten, ettei vedenpinnan nousu aiheuta haittaa suon vieressä oleville tai suunnitelluille uusille asuintonteille. Helsingin seudun ympäristöpalvelut -kuntayhtymän lausunnossa todettiin, että aluetta palvelevat yleiset vesijohdot ja viemärit on rakennettu valmiiksi eikä kaavamuutosehdotus edellytä niiden siirtämistä. Muutoin kuntayhtymällä ei ollut huomautettavaa kaavamuutoksesta. Yleisten töiden lautakunta puoltaa asemakaavamuutosta, mikäli ehdotuksen mukainen suojelualueen raja Perhekunnantien suuntaan säilyy paikallaan. Tämä mahdollistaa kadun tavanomaisen ylläpidon ja korjaamisen.
Seuraavat tahot ilmoittivat, ettei ole lausuttavaa: Helen Oy, Helen Sähköverkko Oy, rakennusvalvontavirasto ja ELY-keskus.
Lausunnot eivät anna aihetta muuttaa asemakaavan muutosehdotusta. Kaavaselostusta on täydennetty suunnittelu- ja käsittelyvaiheiden osalta. Koska kaavaehdotukseen ei ole tehty muutoksia, sitä ei ole tarpeen asettaa uudelleen nähtäville.
Päätösehdotus on kaupunkisuunnittelulautakunnan yksimielisesti tekemän esityksen mukainen.
Kaupunginhallitus 13.06.2016 § 590
Kaupunginvaltuusto päättää hyväksyä 33. kaupunginosan (Kaarela, Maunnuneva) korttelin nro 33054 tonttien nro 1, 10 ja 11 sekä lähivirkistysalueen asemakaavan muutoksen 20.10.2015 päivätyn piirustuksen nro 12359 mukaisena ja asemakaavaselostuksesta ilmenevin perustein.
Ksv:n hankenumero 0740_35, karttaruutu 681494, 682494
Kaupunkisuunnitteluvirasto on tarkistanut 20.10.2015 päivätyn 33. kaupunginosan (Kaarela, Maunnuneva) korttelin 33054 tonttien 1, 10 ja 11 sekä lähivirkistysalueen asemakaavaehdotusta.
Helsingin kaupunki omistaa luonnonsuojelualueen ja puiston. Kaava-alueen tontit 33054/10 ja 11 ovat yksityisomistuksessa ja tontin 33054/1 omistaa Helsingin seurakuntayhtymä. Kaavoitustyö on käynnistetty Helsingin ympäristökeskuksen ja Helsingin seurakuntayhtymän aloitteesta.
Kaavamuutoksesta ei ole valmisteluaikana esitetty kirjallisia mielipiteitä. Yhteenveto kaavan valmisteluaikana saaduista lausunnoista on esitetty kaavaselostuksen kohdassa Suunnittelun vaiheet.
 ympäristölautakunta
Ympäristölautakunnan ja kiinteistöviraston lausunnot kohdistuivat luonnonsuojelualueen ennallistamistoimenpiteiden aiheuttamaan vedenpinnan nousuun. Lausunnoissa todettiin, että ennallistamistoimenpiteet tulee suunnitella siten, ettei vedenpinnan nousu aiheuta haittaa suon vieressä oleville tai suunnitelluille uusille asuintonteille. Helsingin seudun ympäristöpalvelut -konsernin lausunnossa todettiin, että aluetta palvelevat yleiset vesijohdot ja viemärit on rakennettu valmiiksi eikä kaavamuutosehdotus edellytä niiden siirtämistä. Muutoin kuntayhtymällä ei ollut lausuttavaa. Yleisten töiden lautakunta puoltaa asemakaavamuutosta, mikäli ehdotuksen mukainen suojelualueen raja Perhekunnantien suuntaan säilyy paikallaan. Tämä mahdollistaa kadun tavanomaisen ylläpidon ja korjaamisen.
Lausunnot eivät anna aihetta muuttaa asemakaavan muutosehdotusta. Kaavaselostusta on täydennetty suunnittelu- ja käsittelyvaiheiden osalta.
Tytti Wiinikka, arkkitehti, puhelin: 310 37300
tytti.wiinikka(a)hel.fi
Ympäristölautakunta 15.12.2015 § 404
Asemakaavaehdotus vastaa luonnonsuojelualueen laajentamisen osalta ympäristökeskuksen asemakaavan muutoshakemusta. Helsingin luonnonsuojeluohjelmassa 2008–2017 ja myös uudessa ohjelmassa 2015-2024 on esitetty, että Maununnevan luonnonsuojelualuetta laajennetaan suokokonaisuuteen kuuluvalla pienialaisella luhtaisella ruohokorvella. Asemakaavan muutoksessa tämä 0,09 hehtaarin kokoinen laajennusosa osoitetaan luonnonsuojelualueeksi.
Maununnevan luonnonsuojelualueen hoidon tavoitteena on palauttaa suon vesitasapaino luonnontilaisemmaksi nostamalla suon vedenpintaa ja sitä kautta ennallistamalla kasvillisuutta. Ennallistamistoimenpiteet, kuten Maununnevan itäkoilliseen laskevan ojan patoaminen, nostavat vedenpintaa etenkin luonnonsuojelualueen pohjois- ja itäosissa.
Kaavamuutoksen ja rakentamisen yhteydessä tulee varmistaa, ettei kaavamuutosalueen alueen uusille erillispientalotonteille aiheudu haittaa luonnonsuojelualueen ennallistamistoimenpiteiden aiheuttamasta vedenpinnan noususta.
Yleisten töiden lautakunta 08.12.2015 § 523
Asemakaavan muutoksessa olemassa olevaa luonnonsuojelualuetta laajennetaan. Alueen länsireunaan on suunniteltu kaksi uutta erillispientalotonttia. Luonnonsuojelualueen laidassa olevaa tonttia on vastaavasti pienennetty ja osa tontista on liitetty luonnonsuojelualueeseen.
Nykyisen suojelualueen raja Perhekunnantien suuntaan säilyy paikallaan. Tämä mahdollistaa kadun tavanomaisen ylläpidon ja korjaamisen.
Yleisten töiden lautakunta puoltaa asemaavan muutosta nro 12359 edellä esitetyin huomautuksin.
Tuuli Ylikotila, luontoasiantuntija, puhelin: 310 38540
Kaupunkisuunnittelulautakunta 20.10.2015 § 288
Ksv 0740_35, Vannetie 63 ja 65, Juoksuhaudantie 37, karttaruudut 681494, 682494
 20.10.2015 päivätyn 33. kaupunginosan (Kaarela, Maununneva) korttelin 33054 tonttien 1, 10 ja 11 sekä lähivirkistysalueen asemakaavan muutosehdotuksen nro 12359 hyväksymistä
Suvi Hokkanen, diplomi-insinööri, teknistaloudellinen suunnittelu, puhelin: 310 37255
suvi.hokkanen(a)hel.fi
Kari Tenkanen, liikenneinsinööri, puhelin: 310 37132
kari.tenkanen(a)hel.fi